
REFERAT
Privind participarea Consiliului Local în calitate de sustinator financiar al proiectului „Maestrii Timisoarei”, organizat de Fundatia InterArt Triade
Fundatia InterArt Triade din Timişoara a depus solicitarea nr. SC2006-  000662/ 13.01.2006 a privind susţinerea financiară a proiectului „Maestrii Timisoarei” in perioada 1 februarie -15 decembrie 2006.
În ansamblul vieţii culturale, se impune cu stringenţă o acţiune de recuperare şi stocare a unor date încă apropiate în legătură cu mari personalităţi ale vieţii artistice care au  dispărut, dar care, prin creaţia lor, au înscris numele lor în cartea marilor valori ale artei româneşti. Este vorba de generaţia de aur a artei plastice, care a marcat a doua jumătate a secolului XX, artişti ce nu s-au bucurat încă de studii sistematice asupra creaţiei lor şi care pot constitui modele  de manifestare artistică.

Fundaţia Interart TRIADE a iniţiat în cursul anului 2003 programul   MAESTRII TIMIŞOAREI. RESTITUIRI , din care, a realizat o primă secvenţă referitoare la artiştii Gabriel POPA  şi Simion LUCACIU, în anul 2004,  o a doua  parte, referitoare la un alt mare artist :Victor GAGA, urmând ca, pentru anul 2006 să realizeze monografiile Eugenia DUMITRAŞCU şi Magda ZIMAN. 

Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 

10.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  

